paragraph_text: Na nižim američkim sudovima, tužba je odbijena. Slučaj je došao pred Vrhovni sud, koji je udovoljio zahtjevu, da se poništi dotadašnji zakon. Donijeli su propis, da se prije pobačaja okupi liječnička komisija, koja odobrava pobačaj, ako je pobačaj nužan da se očuva zdravlje žene uzevši u obzir tjelesno, emocionalno i duševno stanje te obiteljsku situaciju. Odluka je donesena 22. siječnja 1973. zajedno s odlukom o sudskom procesu Roe protiv Wadea, koji se također odnosio na pobačaj. Nakon te dvije odluke Vrhovnog suda, postepeno su ukinuti strogi zakoni o pobačaju i u ostalim dijelovima SAD-a.